Aarhuus Stifts-Tidende, 1846-07-13
Fædrelandet. Kjøbenhavn, den 11te Juli. Kongeligt aabent Brev om Successions forholdene i Monarkiet. Under 8de de har Hs. Maj. allernaadigst udstædt følgende aabne Brev: Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg &c. &c. Gjøre vitterligt: Ved mangfoldige Kjendsgierninger er det kommet til Vor Kundskab, at der hos Mange af Vore Undersaatter herske uklare og urigtige Forestillinger og Successionsforholdene i Monarkiet, og at disse Forestillinger benyttes til at fremkalde Uro og Bekymring for det fælles Fædrelands Fremtid, hvis engang efter Forsynets Villie Vort Kgl. Huses Mandstamme skulde uddøe, hvorved tillige fremkaldes og næres en bitter Stemning mellem de forskjellige Landsdeles Beboere. Vi have derfor anseet det for Vor landsfaderlige Pligt at lade ved en dertil efter Vor allerhøieste befaling sammentraadt Commission gjennemgaae alle, disse Arveforhold vedkommende Acter og Documenter, som have kunne tilveiebringes, og iøvrigt foretage en nøiagtig og grundig Undersøgelse af samtlige herhen hørende Forhold, Efter at denne Undersøgelse er tilendebragt, og derpaa foredraget for Os i Vort Geheime-Statsraad og at Os overveiet, have Vi fundet det tilfulde stadfæstet, at ligesom Arvefølgen i det for den danske Krone ved Tractater erhvervede Hertugdømme Lauenborg er utvivlsom, saaledes er samme Kongelovens Arvefølge for Hertugdømmet Slesvig ifølge Patentet af 22de August 1721 og derpaa følgende Arvehylding, ligesom endelig ogsaa ifølge de af England og Frankrig under 14de Juni og 23de Juli 1721 udstedte Garantier og de med Rusland afsluttede Tractater af 22de April 1767 og 1ste Juni 1773 i fuld Kraft og Gyldighed. Vor faste Forviisning om, at dette er grundet i Ret og Sandhed, og Vor Overbeviisning om, at Vi ei tør opsætte at modvirke de skadelige Følger af de urigtig og falske Anskuelser, som i saa Henseende stadigen udbredes inden selve Monarkiets Grændser, have bevæget Os til ved dette Vort aabne Brev for samtlige Vore troe Undersaatter at kundgjøre denne Vor Forviisning om samtlige Vore Kongelige Arvesuccessorers Arveret til Hertugdømmet Slesvig, som Vi og Vore Efterfølgere paa den danske Throne ville ansee som Pligt og Kald at opretholde. Derimod er det af fornævnte Undersøgelse fremgaaet, at der med Hensyn til enkelte Dele af Hertugdømmet Holsteen ere Forhold tilstede, som hindre Os fra med samme Bestemthed at kunne udtale Os og samtlige Vore Kongelige Arvesuccessorers Arveret til dette Hertugdømme. Jdet Vi imidlertid allernaadigst forsikkre alle Vore troe Undersaatter og navnligen Hertugdømmet Holsteens Beboere, at Vore Bestræbelser uafladeligen have været og skulle blive rettede paa at fjerne berørte Hindringer og tilveiebringe en fuldstændig Anerkjendelse af den samlede Danske Stats Jntegritet, saa at de under Vort Scepter samlede Landsdele ei nogensinde skulle adskilles, men bestandigen forblive tilsammen i deres nærværende Forhold og med de dem hver for sig tilkommende Rettigheder, saaledes ville Vi navnligen herved forvisse Vore troe Undersaatter i Hertugdømmet Slesvig om, at det ei ved dette aabne Brev er tilsigtet paa nogen Maade at træde dette Hertugdømmes Selvstændighed, saaledes som denne hidtil af Os er erkjendt, for nær, eller at gjøre nogen Forandring i de øvrige Forhold, som fortiden forbinde samme med Hertugdømmet Holsteen, hvorimod Vi meget mere herved gjentage Vort Tilsagn og fremtidigen som hidtil at ville beskytte Vort Hertugdømme Slesvig i Besiddelsen af de samme, som en, vel med Vort Monarki uadskillelig forbunden, men tillige selvstændig Landsdeel, tilkommende Christian R." Rettigheder. Frederik, K. P. Frederik Ferdinand. Stemann. A. W. Moltke. Ørsted. Reventlow-Criminil. - Deres Majestæter Kongen og Dronningen af Sverrig og Norge med D. K. H. Kronprinds Carl, Hertug af Skaane, og Prinds Gustav, Hertug af Upland, forventes at ankomme hertil paa Mandag Formiddag med følgende Suite. Hofdamerne: Comtesserne Mörner og Sparre; Hofmarskal Grev Liljecrants, Hofstaldmester Brannerhjelm; Cabinets=Kammerherre, Sandels; Cabinetssecretair Baron Manderstrom; Kammerherrerne Grev Wachtmeister og Grev Hamilton Adjutant Major Loven; Livmedicus Thelling. – Den af Hs. M. Kongen hos den svenske Kongefamilie ansatte Hofstat bestaaer af: Hofchef, dansk Gesandt hos Hs. M. Kongen af Sverrig, Khrre Grev Moltke. Hos Hs. M. Kong Oscar: Kammerherre og Adjutant; Khrre Blücher; Staldmester: Staldm. Bardensleth; Kammerjunkere: Kikr. Legationsraad Bülow og Kikr. Capt. Falsen; Ordonantsofficier, Kikr. Pr. Lieutn. v. Zepelin. Hos Hs. M. Dronningen: Kammerherre Baron bille Brahe og Kammerjunker v. Lewetzau. Hos Hs. K. H. Kronprindsen, Kammerherre Oxholm og Kammerjunker Lieutn. Scholten. Hos Hs. K. H. Hertugen af Upland: Kammerjunker Pr. Lieutn. v. Krieger. – Mandag Middag holdes Taffel i Hs. Maj. Kongens Palais paa Amalienborg, hvorefter overværes en Forestilling i det kgl. Theater. Tirsdag Form. anvendes til at besee Stadens Seeværdigheder. Derefter er Cour hos D. M. Kongen og Dronningen af Sverrig og Norge, og Tafsel i Christiansborg Slots Riddersal. Om Efterm. indtages Thee paa Bernstorff. Om Onsdagen begive D. M. Sig over Sorgenfri til Frederiksborg Slot, Om Torsdagen fortsættes Reisen over Fredensborg til Kronborg Slot, hvorfra den svenske Kongefamilie med Suite begiver Sig til Helsingborg. (Brig. Td.) D. K. HH. Kronprinds Frederik Carl Christian og Prinds Ferdinand afgik i Formiddags Kl. 10 til Malm med Orlogs-Dampskonnerten Heklad, commanderet af Capt.-Lieutenant Raffen(Fl. Bl.) berg.